32006D0252
L 091/48
JURNALUL OFÍCIAL AL UNIUNII EUROPENE
DECIZIA CONSILIULUI
din 27 martie 2006
de modificare a Deciziei 1999/217/CE de adoptare a unui catalog al substanțelor aromatizante folosite în sau pe produsele alimentare
[notificată cu numărul C(2006) 899]
(Text cu relevanță pentru SEE)
(2006/252/CE)
COMISIA UNIUNII EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2232/96 al Parlamentului European și al Consiliului din 28 octombrie 1996 de stabilire a unei proceduri comunitare pentru substanțele aromatizante utilizate sau destinate utilizării în componența sau la suprafața produselor alimentare (1), în special articolul 4 alineatul (3)
întrucât:
(1)
Regulamentul (CE) nr. 2232/96 prevede procedura de stabilire a normelor privind substanțele aromatizante utilizate sau destinate utilizării în produsele alimentare. Acest regulament stabilește adoptarea unui catalog al substanțelor aromatizante (denumit în continuare „catalogul”) după notificarea de către statele membre a unei liste a substanțelor aromatizante care pot fi utilizate în sau pe produsele alimentare comercializate pe teritoriul acestora și pe baza examinării acestei notificări de către Comisie. Catalogul a fost adoptat prin Decizia 1999/217/CE a Comisiei (2).
(2)
În plus, Regulamentul (CE) nr. 2232/96 prevede adoptarea unui program pentru evaluarea substanțelor aromatizante în vederea verificării măsurii în care acestea respectă criteriile generale de utilizare a substanțelor aromatizante prevăzute în anexa la regulamentul respectiv.
(3)
Comitetul mixt FAO/OMS de experți pentru aditivi alimentari (JECFA) a concluzionat, în cadrul celei de-a 65-a reuniuni din 7-16 iunie 2005, că acetamida (FL 16 047) este în mod evident cancerigenă, atât la șoareci, cât și la șobolani și că, deși mecanismul de formare a tumorii nu este cunoscut, posibilitatea unui mecanism genotoxic nu poate fi ignorată. JECFA a considerat că un astfel de compus nu ar trebui utilizat ca agent aromatizant. În consecință, acetamida nu respectă criteriile generale prevăzute în anexa la Regulamentul (CE) nr. 2232/96 și ar trebui eliminată din catalog.
(4)
În consecință, Decizia 1999/217/CE ar trebui modificată în mod corespunzător.
(5)
Măsurile prevăzute de prezenta decizie sunt în conformitate cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
În partea A a anexei la Decizia 1999/217/CE, rândul din tabel privind substanța căreia îi este atribuit numărul FL 16.047 (acetamida) se elimină.
Articolul 2
Prezenta Decizie se adresează statelor membre.
Adoptată la Bruxelles, 27 martie 2006.